Beiersdorf , fyrirtækið sem framleiðir m.a . Nivea kremið , varð 100 ára á síðasta ári og af því tilefni var nokkrum fjölmiðlakonum boðið að heimsækja höfuðstöðvarnar til að kynnast þessu sögulega fyrirtæki og framleiðslu þess . Heimsóknin var sérlega fróðleg og skemmtileg enda ekki á hverjum degi sem manni gefst kostur á að heimsækja jafn stórt og frægt fyrirtæki og gamla góða NIVEA . Hér áður fyrr voru yfirleitt tvær tegundir af kremum til í baðskápum landsmanna . NIVEA krem og svo Júgursmyrsl sem var einskonar vaselín . Þetta létu flestar pjattrófur bara duga enda fátt annað í boði . Nivea var einskonar ríkiskrem sem kom blárri dollu með þunnum álpappír yfir kreminu og fá krem eða vörumerki eiga sér jafn fastan sess hjá bæði konum og körlum . Áhugaverð saga Beiersdorf , sem eru framleiðendur NIVEA , var eins og fyrr segir stofnað fyrir rúmum 100 árum í Þýskalandi af þremur frumkvöðlum . Vísindamanni , athafnamanni og húðlækni . Reyndar má segja að það hafi verið apótekarinn Carl Paul Beiersdorf sem stofnaði Beiersdorf töluvert fyrr , eða árið 1882 , en það var töluvert seinna sem vörumerkið Nivea kom fram á sjónarsviðið . Nivea kemur frá latneska orðinu niveus / nivea / niveum sem þýðir „ Mjallhvít ” en á fjórða áratug 20. aldar setti fyrirtækið á markað vörur eins og brúnkukrem , rakakrem og hárþvottalög svo fátt eitt sé nefnt en á níunda áratug 20. aldar – eða fyrir aldamótin 2000 urðu Nivea vörur mjög vinsælar um allann heim og varð fyrirtækið heimsfrægt fyrir vikið . Stefna þess er að bjóða fjölbreytt úrval af góðum vörum á verði sem flestir ráða við . Til þess að halda verðinu í lágmarki er varan seld milliliðalaust til flestra landa í heiminum og allstaðar í heiminum er Nivea á góðu verði . NIVEA húsið Í heimaborg Nivea , Hamborg , er að finna sérlegt Nivea hús þar sem gestir geta komið í dekur á góðu verði . Nivea húsið er á þremur hæðum og er hverri hæð ætluð ákveðin þjónusta . Í kjallaranum er þemað hafið og þar er hægt að fá margskonar nudd og líkamsmeðferðir . Á miðhæð er verslun , snyrti -og hárgreiðslustofa og á efstu hæðinni er boðið upp á andlitsböð og fleiri dekur og snyrtistofumeðferðir . Mér var boðið í nærandi andlitsmeðferð sem var hvergi síðri en sambærilegar meðferðir á dýrari stofum . Það var farið um mig mjúkum höndum og ég varð endurnærð eftir maskann sem þjálfaður snyrtifræðingurinn blandaði sérstaklega fyrir mína húðgerð . Ég verð að segja að hugmyndir mínar um NIVEA hafa breyst talsvert eftir þessa heimsókn . Ég hef farið á rannsóknarstofurnar hjá Beiersdorf og veit hversu mikil vinna liggur á bak við gerð og framleiðslu varanna . Þær eru rækilega prófaðar ( við erum að tala um þjóðverja ) og þrautreyndar áður en þær eru settar á markað og það er ekki hikað við að taka vörur úr sölu ef þær mæta ekki gæðakröfum neytenda . NIVEA vörunar eru ódýrar en það hefur lítið að segja um gæðin . Þær standast oftar en ekki dýrari merkjum samanburð enda eiga flestir sér eitthvað eftirlæti frá þessu merki . Hvort sem það er sturtusápa , krem , brúnkukrem , augnfarðahreinsir eða annað . Hér eru nokkrar skemmtilegar myndir sem ég tók í Nivea húsinu … og ég skora á alla sem hyggjast ferðast til Hamborgar að panta sér tíma í þessu alþýðlega dekurhofi og fá góðar meðferðir fyrir lítinn pening .